দ্যা বার্ডস(চলচ্চিত্র)
দ্য বার্ডস হল একটি ১৯৬৩ সালের আমেরিকান প্রাকৃতিক হরর-থ্রিলার চলচ্চিত্র যা আলফ্রেড হিচকক প্রযোজনা ও পরিচালনা করেছেন এবং ইউনিভার্সাল পিকচার্স দ্বারা মুক্তি পেয়েছে। ড্যাফনি ডু মোরিয়ারের ১৯৫২ সালের একই নামের ছোটগল্পের উপর ভিত্তি করে তৈরি হলেও, এই চলচ্চিত্রটি মূলত ক্যালিফোর্নিয়ার বডেগা বে এলাকার মানুষের উপর কয়েক দিনের মধ্যে হঠাৎ এবং অজ্ঞাত কারনে সংঘটিত একাধিক সহিংস পাখি আক্রমণের উপর কেন্দ্র করে। প্রথম মুক্তির সময় এটি মিশ্র প্রতিক্রিয়া পেলেও, সময়ের সাথে সাথে এর খ্যাতি বৃদ্ধি পায় এবং বর্তমানে এটি সর্বকালের সর্বশ্রেষ্ঠ হরর চলচ্চিত্রগুলির মধ্যে একটি হিসাবে বিবেচিত হয়েছে। ৩৬তম একাডেমি অ্যাওয়ার্ডে উব আইওয়ার্কস এই চলচ্চিত্রের জন্য সেরা ভিজ্যুয়াল ইফেক্টস বিভাগে মনোনীত হয়েছিলেন। এই চলচ্চিত্রে তার ভূমিকার জন্য টিপ্পি হেদরেন নিউ স্টার অফ দ্য ইয়ার – অভিনেত্রী বিভাগে গোল্ডেন গ্লোব পুরস্কার জিতেছিলেন। ২০১৬ সালে, "দ্য বার্ডস" চলচ্চিত্রটি মার্কিন যুক্তরাষ্ট্রের কংগ্রেসের লাইব্রেরি কর্তৃক "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" হিসেবে বিবেচিত হয় এবং এটি জাতীয় চলচ্চিত্র রেজিস্ট্রিতে সংরক্ষণের জন্য নির্বাচিত হয়।